༈ ཆོས་རྣམས་ཡོངས་ཀྱི་དེ་ཉིད་དོན། །ཡེ་ཤེས་རྡོ་རྗེས་སྒྲིབ་ཚོགས་བཅོམ། །
འགྱུར་མེད་ཀུན་ཏུ་བཟང་པོ་དངོས། །དཔལ་ལྡན་བླ་མར་གསོལ་བ་འདེབས། །ཕྱི་
ནང་གསང་བའི་བར་ཆད་གསོལ། །མཆོག་དང་ཐུན་མོང་དངོས་གྲུབ་སྩོལ། །འཁྲུལ་
མེད་བསྟན་པའི་དེ་ཁོ་ནར། །མི་ཕྱེད་བློ་གྲོས་གསལ་ཐོབ་པས། །ཐར་འདོད་རྣམས་
ལ་སྨིན་གྲོལ་གྱི། །ལམ་སྟོན་བླ་མར་གསོལ་བ་འདེབས། །ཕྱི་ནང་གསང་བའི་བར་
ཆད་སོལ། །མཆོག་དང་ཐུན་མོང་དངོས་གྲུབ་སྩོལ། །སྲིད་པའི་བདེ་ལ་མི་ཆགས་
ཤིང༌། །ངེས་འབྱུང་བྱང་ཆུབ་སེམས་རྒྱུད་བསྟན། །གཞན་དོན་སྨོན་འཇུག་མཐར་
ཕྱིན་པའི། །རྒྱལ་སྲས་ལམ་ལ་སློབ་པ་དང༌། །སྨིན་བྱེད་དབང་བཞིའི་ས་བོན་
ཐེབས། །གྲོལ་ལམ་བསྐྱེད་དང་རྫོགས་པ་དང༌། །རྫོགས་པ་ཆེན་པོའི་གནས་
ལུགས་དོན། །འཁྲུལ་མེད་ཉམས་སུ་བལྟ་བར་ཤོག །རིག་པའི་གནས་ལུགས་ཆོས་
ཉིད་དོན། །མཉམ་བཞག་རང་ངོར་བརྟན་གྱུར་ནས། །སྒོ་གསུམ་ལྷ་སྔགས་ཏིང་
འཛིན་གྱིས། །མཉམ་རྗེས་རོ་གཅིག་ཉིད་གྱུར་ཅིག །མདོར་ན་སྒོ་གསུམ་བགྱི་བ་
ཀུན། །བསྟན་དང་འགྲོ་བའི་གཉེན་གྱུར་ཞིང༌། །ཅི་སྤྱོད་རྒྱལ་བ་མཉེས་པ་ཡི། །
ཚོགས་གཉིས་མྱུར་དུ་རྫོགས་གྱུར་ཅིག །ཅེས་པའང་ཡིད་ནོར་སྙིང་གི་ཐིག་ལེ་འགྱུར་མེད་ཆོས་འཕགས་
མཚམས་འདུག་ཁར་༧འགྱུར་མེད་ཚེ་དབང་མཆོག་གྲུབ་ཀྱིས་བརྗོད་པ་དེ་ཁོ་ན་ལྟར་འགྲུབ་པར་གྱུར་ཅིག།